
Da li se na bajram-namazu dižu ruke prilikom donošenja tekbira?


* 
* 
* 
* 
* 
* 
* 

 
Da li se na bajram-namazu dižu ruke prilikom donošenja tekbira?

Koliko znam, ne postoji predanje u kojem stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, dizao ruke prilikom donošenja tekbira, kako na prvom, tako ni na drugom rekatu. Ali postoji predanje u kojem stoji da je Omer b. Hattab dizao ruke prilikom tekbira. (Ibn Munzir, 4/282, i Bejheki, 3/412, s prekinutim lancem prenosilaca, tvrdi imam Bejheki. Vidjeti: *Irvaul-galil*, 3/112.)  

Šejhul-islam Ibnul-Kajjim u kapitalnom djelu *Zadul-mead*, 1/443, kaže da je Ibn Omer također dizao ruke izgovarajući tekbire na bajram-namazu. Međutim, šejh Albani zapisao je da nije uspio naći spomenuto Ibn Omerovo, radijallahu anhu, predanje. (Vidjeti: *Temmamul-minna*, str. 349.)  

Ipak, neki islamski učenjaci dizanje ruku prilikom donošenja tekbira smatraju legitimnim. To je stav Ataa, Evzaija, Šafije, Ahmeda, Ibn Munzira i Davuda. (Vidjeti *El-Umm*, 2/63, *El-Musannef*, 3/294, od Abdurrezzaka, *Es-Sunenul-kubra*, 3/413, od imama Bejhekija, *El-Evsat*, 4/282, i *El-Medžmu*, 5/26.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


